# data[].attributes.headline
Om tematisk billedarbejde i billedkunstfaget 

# data[].attributes.subject
Om tematisk billedarbejde i billedkunstfaget 

# data[].attributes.body
Artikel fra EMU af Rikke Hyldahl Homann.

# data[].attributes.attachment_link.readable_text
Et tematisk udgangspunkt for elevernes billedarbejde sigter mod at give børn og unge muligheder for at kommentere og reflektere over deres egne og andres liv. Arbejdet med billeder og det visuelle er en erkendelses- og kommunikationsform, der er central i faget billedkunst.

Tema vs. emne

Et tema tager afsæt i et emne, der ofte fremstår neutralt, men som ved tematisering, giver eleverne mulighed for aktivt at forholde sig til det. Emnet identitet får for eksempel en tydeligere retning, når det tematiseres, eksempelvis gennem temaet identitet og (selv)iscenesættelse. Identitet problematiseres eller vinkles dermed, som noget der blandt andet har med iscenesættelse gennem visuelle repræsentationer at gøre. Temaet lægger op til, at eleverne forholder sig til, hvordan de selv og andre iscenesættes, både før og nu.

Det tematiske billedarbejde

Tematisk billedarbejde giver mulighed for at undersøge dele af virkeligheden og måske også problematisere den, og temaet kan give billedarbejdet retning i forhold til både indhold og udtryksform. Overvejelser over billedprojektets budskab, og hvordan det kommunikeres til modtageren, kan hjælpes på vej af det tematiske udgangspunkt.

I et tematisk billedarbejde udvælges motiver, som relaterer til emnet, og disse motiver tematiseres. Det vil sige, at billedmageren gennem billedarbejdet udtrykker sine holdninger, erfaringer og følelser i forhold til emnet, som behandles og stilles spørgsmål til. For eksempel tematiseres emnet Identitet ved at vinkle det i forhold til selviscenesættelse, som en måde at udtrykke sin identitet på.

Når eleverne præsenteres for hvordan kunstnere gennem tiden har iscenesat sig selv og andre gennem portrættering i malerier, får eleverne adgang til at forstå temaet i et større perspektiv. Temaet løftes ud af den enkeltes lokale kontekst og knyttes til en større historisk og kulturel sammenhæng. Ved at arbejde med selviscenesættelse i en historisk og kulturel kontekst gennem eksempelvis imitation, parafrase og tableau vivant, får eleverne mulighed for at forholde sig til temaet i et spændingsfelt mellem det personlige og det generelle i billedfremstillingen. Kunstens og kulturens billeder er et godt afsæt for at forstå, hvordan selviscenesættelse kommer til udtryk både før og nu.

Billedarbejdet giver i den forståelse en mulighed for at undersøge og udtrykke sig om omverdenen, samt kommunikere det til andre. Til dette bruges materialer og teknikker, som billedmageren i det skabende arbejde får erfaringer med, og som dermed ikke blot læres for deres egen skyld.

Hvilke temaer skal vælges?

I billedkunstundervisningen bør temaet vælges ud fra overvejelser over, hvad der optager eleverne samt temaets relevans i forhold til kulturelle og samfundsmæssige forhold. Temaet skal ligeledes give mening for børn fra alle sociale lag og etniske grupper, og temaerne bør derfor være af fælles relevans og almene. Det kan for eksempel overvejes, om emnet fodbold er relevant for alle elever, hvorimod et emne som sport er mere bredt, så flere kan forholde sig til det. Hvis emnet tematiseres yderligere til bevægelse og modstand, er temaet relevant for alle, da alle kan forholde sig til at bevæge sig i forskellige kontekster og måske også opleve modstand i den sammenhæng. Eleverne bør altid opleve, at de kan bruge erfaringer fra deres egen livsverden i billedprojektet.

Når læreren overvejer, hvilket tema, der vil være interessant at arbejde med for eleverne, bør det også overvejes, om temaet er interessant for andre end holdets elever og lærere. Temaet bør ikke være for privat, og så skal det altid give eleverne mulighed for at forholde sig nysgerrige, undrende og spørgende til det. Temaet skal åbne en lille bid af verden for eleverne gennem æstetiske læreprocesser i billefremstillingen.

Torsten Ingemann Nielsen bruger begrebet fællesmenneskelige eksistenstemaer til at forklare dialektikken mellem det almene og det individuelle. Det vil sige, det er temaer, derer kendetegnet ved at være relevante for alle mennesker til alle tider, og som berører de mest centrale områder af menneskelivet (Bonde 2009). Temaer som menneskets forhold til naturen, eller menneskets forhold til familien er begge relevante at forholde sig til for alle mennesker og kan derfor siges at være et fællesmenneskelige eksistenstemaer. Mange temaer kan bedst udtrykkes i modsætningspar. Det gælder for eksempel natur/kultur, liv/død, kærlighed/had eller barn/voksen, og temaet formidler i modsætningen en kontrast, som kan være relevant at udforske i det tematiske billedarbejde.

At arbejde med en tematisk tilgang til billedarbejdet, skaber mulighed for at zoome ind på dele af virkeligheden, stille spørgsmål, perspektivere og problematisere et særligt område.

Samtidens centrale problemer og udfordringer som temaer

Et andet tematisk udgangspunkt, som er af mere samfundsmæssig karakter, er Wolfgang Klafkis definition af epokale nøgleproblemer, som omfatter samtidens centrale problemer og udfordringer, der vedrører alle mennesker. Det er temaer som miljø og klima, samfundsskabt ulighed, teknologi, krig og fred, nationalitet og internationalitet, befolkningseksplosionen, vores biologiske eksistensgrundlag og forholdet mellem kønnene.

Det kan også være relevant at bruge FNs Verdensmål som udgangspunkt for at arbejde med et tematisk indhold i billedkunstundervisningen. Verdensmålene skal frem til 2030 sætte kurs mod en mere bæredygtig udvikling for både mennesker og jorden gennem forskellige temaer, for eksempel klimaudfordringen, social ulighed og fokus på bæredygtighed.

Fokus på temaer gennem æstetiske læreprocesser

# data[].attributes.attachment_link.title
Tematisk billedarbejde - GRUNDSKOLE | emu danmarks læringsportal

# data[].attributes.attachment_link.description
Et tematisk udgangspunkt for elevernes billedarbejde sigter mod at give børn og unge muligheder for at kommentere og reflektere over deres egne og andres liv. Arbejdet med billeder og det visuelle er en erkendelses- og kommunikationsform, der er central i faget billedkunst.

# data[].attributes.body
Masser af tematiske forløb

# data[].attributes.attachment_link.description
Free creative tools for everyone. Including the world famous Brush Ninja animated gif maker. Use for free on your web browser on any device.

# data[].attributes.body
Fra Meloni

# data[].attributes.attachment_link.readable_text
Abstrakt

Et billede, der ikke forestiller noget, men som blot er former og farver. Mark Rothko malede abstrakt.

Eksempel på abstrakt:

Akrylfarve

Farver, der er vandopløselige indtil de tørrer. De tørrer hurtigere end oliefarve og lugter ikke. Sikkert den slags maling du bruger i billedkunst.
Akrylfarver

Akvarel

En gennemsigtig vandfarve. Akvareller er ofte sarte i farverne. Man bruger noget specielt papir til at male på for at få det bedste resultat.

Eksempel på akvarel:

Collage

Billeder, der er opbygget af forskellige materialer, eks. fotografier, avisudklip og andre eksisterende ting, der bliver sat sammen på en ny måde. Picasso var en af de første kunstnere, der brugte denne teknik.

Eksempel på collage:
Harlekinmariehøne - Harmonia axyridis

Det gyldne snit

Er en måde at opdele et billede på efter nogle bestemte proportioner, der er særligt harmoniske. For at opnå balance i et billede har man ofte brugt det gyldne snit. Den letteste måde at finde det på er ved at opdele billedfladen i 8/8. Hvis man måler 3/8 ind fra hvert hjørne, har man det gyldne snit der, hvor linjerne skærer hinanden.

Eksempel på Det gyldne snit:

Det nye Testamente

Er de historier fra Bibelen, der beskriver Jesus liv og død.

Eksempel på billede fra Det nye Testamente:

Jesus falder med korset på vej til Golgata

Ekspressionisme

Er billeder, der viser følelser og sindstilstande. Formerne og farverne i billedet er ofte med til at understrege stemningen og følelsen. Edvard Munchs skriget er et ekspressionistisk billede.

Skriget
Edvard Munch

Figurativ

Betyder, at der er genkendelige figurer eller ting i billederne. Modsætningen til figurativ kunst er abstrakt kunst.

Eksempel på figurativ kunst:

Forgrund

Er det, der er forrest i et billede og tættest på os. Der er derfor flest synlige detaljer her.

Eksempel på forgrund:

Et sardineri i Concarneau
P.S. Krøyer

Genre

Bestemte kategorier inden for kunsten. Eksempler på genrer er landskabsmalerier, stilleben, portrætmaleri, historiemaleri.

Guldalderen

Dansk kunst fra første halvdel af 1800-tallet. De foretrukne motiver var det danske landskab, portrætter af borgerskabet og billeder fra dannelsesrejser.

Eksempel på guldaldermaleri:
Portræt af C.F. Holms børn
C.W. Eckersberg

Helgen

Er en person, der har gjort noget godt for den kristne kirke. I billeder har helgener ofte glorier på.

Eksempel på helgen maleri:
Skt. Jørgen og dragen

Ikon

Er et billede af en helgen eller en anden hellig person. Ikonerne blev brugt meget i den byzantinske periode fra ca. 330-1450. De bruges stadig i dag i den ortodokse kirke. Ordet ikon kan også bruges om personer, der repræsenterer en tendens i samtiden.

Eksempel på ikon:

Den sidste nadver
Theophanes kretenseren

Karikatur

Er en måde at male især portrætter på, hvor man overdriver eller forvrænger virkeligheden, f.eks. ved at gøre næsen større, øjnene mindre eller andet, der er specielt ved den enkelte person. En karikatur er ofte sjov og har et glimt i øjet.

Eksempel på karikatur:
Karikatur af Søren Kierkegaard

Komplementærfarve

Er harmoniske farvepar, der står overfor hinanden i en farvecirkel. Grøn og rød er komplementærfarver, gul og lilla, og blå og orange. Hvis man kigger længe på en af farverne, vil man, når man ser på eks. en hvid væg, se et efterbillede, der har komplementærfarven. Tilsammen rummer de alle de tre primærfarver; rød, blå og gul, som alle farver kan blandes ud fra.

Eksempel på komplementærfarver:

Kubisme

Er en måde at male på, hvor man kan se en ting eller person fra flere vinkler på én gang. Altså både forfra og fra siden. Pablo Picasso malede sådan på et tidspunkt.

Eksempel på kubisme:
Us
Ismael Nery

Lyskilde

Er der, hvor lyset kommer fra i et billede. Det kan være et naturligt lys eller kunstigt som for eks. en lampe.

Manierisme

Er en stil, der var dominerende fra ca. 1520-1600. Formerne bliver elegante og til tider overdrevet, farverne skingre og motiverne gådefulde.

Eksempel på manierisme:

Portrait of a Lady
Pieter de Kempeneer

Mosaik

Det er små stykker af sten eller glas, som man sætter op på en væg, loft eller gulv. Er brugt i mange gamle kirker.

Eksempel på glasmosaik:

Glasmosaik fra banegården i Žilina
Foto: Martin Hlauka (Pescan)

Nyklassicisme

Er en stil, der var dominerende i sidste halvdel af 1700-tallet til begyndelsen af 1800-tallet. Man så tilbage til klassicismen, og genbrugte former og indhold herfra. Bertel Thorvaldsens skulpturer er et fint eksempel på nyklassicistisk kunst.

Eksempel på nykassicisme:

Kristus, Vor Frue Kirke (København)
Bertel Thorvaldsen

Oldkristen kunst

Er kunst fra ca. 200 - 530. Mange af de tidligste billeder blev malet på væggene i de underjordiske gravkamre (katakomber) i Rom. De var ofte meget simple, og viste enkle scener fra Det gamle Testamente, eller symboler. Da Kristendommen blev tilladt i 313 blev motiverne enten malet på væggene i de nyopførte kirker, eller sat op som mosaik.

Penselstrøg

Er den måde, kunstneren har brugt penslen til putte malingen på lærredet. Penselstrøg kan kan være fine og lette eller grove.

# data[].attributes.attachment_link.description
Abstrakt Et billede, der ikke forestiller noget, men som blot er former og farver. Mark Rothko malede abstrakt. Eksempel på abstrakt: Akrylfarve Farver, der er vandopløselige indtil de tørrer. De tørrer hurtigere end oliefarve og lugter ikke. Sikkert den slags maling du bruger i billedkunst. Akrylfarver Akvarel En gennemsigtig vandfarve.

# data[].attributes.body
Kunstmuseet Louisianas side med 380 videoer om kunst og kunstnere.

# data[].attributes.attachment_link.description
Grace Ndiritu delves into pressing themes such as community, ecology, black identity, feminism, and indigenous struggles.

# data[].attributes.headline
Undervisningsmateriale fra Kunsten.nu  til billedkunst

# data[].attributes.subject
Undervisningsmateriale fra Kunsten.nu  til billedkunst

# data[].attributes.attachment_link.readable_text
Kunsten Museum of Modern Art Aalborg
Kong Christians Allé 50
9000 Aalborg

Tlf: +45 99 82 41 00
kunsten@kunsten.dk
CVR: 47 21 82 68
EAN: 5798003745718

Danske Bank

Regnr.: 4368 Kontonr.: 3402 188 898

# data[].attributes.attachment_link.description
Kunsten Museum of Modern Art Aalborg Kong Christians Allé 509000 Aalborg Tlf: +45 99 82 41 00 kunsten@kunsten.dk CVR: 47 21 82 68EAN: 5798003745718 Danske Bank Regnr.: 4368 Kontonr.: 3402 188 898

# data[].attributes.headline
BÅDE-OG – om samarbejde mellem billedskoler og folkeskoler

# data[].attributes.subject
BÅDE-OG – om samarbejde mellem billedskoler og folkeskoler

# data[].attributes.attachment_link.readable_text
Nyt fra Kompetencecenteret

Se publikationen BÅDE-OG - om samarbejde mellem billedskoler og folkeskoler. Hæftet er redigeret af Tine Engel Mogensen, der er projektleder på modelprojektet "Samarbejde mellem billedskoler og folkeskoler". Projektet afdækker en række modeller for, hvordan samarbejdet kan gribes an - med den åbne skole som ny medspiller.

Samarbejdsmodellerne, diverse erfaringer og gode råd fra både skole- og billedskolefolk præsenteres i publikationen. Her kan man også finde en række anbefalinger til, hvad der kan fremme det gode samarbejde. Publikationen henvender sig til en bred målgruppe med interesse for området, og den dokumenterer, at der også her er god grund til at samarbejde om billedkunsten! Publikationen kan læses lige her: BÅDE-OG Den kan også rekvireres i 'papirudgave' på info@bornkunstogbilleder.dk. Læs omtale af publikationen på folkeskolen.dk: Billedkunst: Åben skole-samarbejde er afhængigt af ildsjæle

# data[].attributes.attachment_link.description
Se publikationen BÅDE-OG - om samarbejde mellem billedskoler og folkeskoler. Hæftet er redigeret af Tine Engel Mogensen, der er projektleder på modelprojektet "Samarbejde mellem billedskoler og folkeskoler". Projektet afdækker en række modeller for, hvordan samarbejdet kan gribes an - med den åbne skole som ny medspiller.

# data[].attributes.attachment_link.readable_text
Har din klasse lavet et spændende, interessant og måske anderledes forløb i musik, billedkunst, madkundskab eller håndværk og design, som fortjener anerkendelse? Så er der mulighed for at vinde Springfrøprisen, som præmierer lærere og elever for kreative projekter i de praktiske eller musiske fag.
Springfrøprisen er stiftet af Kulturministeriet og Undervisningsministeriet og belønner lærere og elever i grundskoler, der har lavet særligt eksemplariske undervisningsprojekter i de praktiske og musiske fag. Vinderprojekterne skal vise, hvordan man kan arbejde med og opfylde Fælles Mål for de praktiske/musiske fag på eksemplariske måder til inspiration for skoler i hele landet.
Hvad vinder man?
Både første-, anden- og tredjepladsen bliver belønnet med æren, deltagelse i en prisevent, en beskrivelse af undervisningsforløbet på EMU.dk og en pengepræmie:

Førstepræmie: 25.000 kr.
Andenpræmie: 15.000 kr.
Tredjepræmie: 10.000 kr.

Ansøgningsfristen for indstillinger til Springfrøprisen er den 1. april 2017.

# data[].attributes.attachment_link.description
Har din klasse lavet et spændende, interessant og måske anderledes forløb i musik, billedkunst, madkundskab eller håndværk og design, som fortjener anerkendelse? Så er der mulighed for at vinde Springfrøprisen, som præmierer lærere og elever for kreative projekter i de praktiske eller musiske fag.

# data[].attributes.attachment_link.provider_name
Kompetencecenter for børn, unge og billedkunst

# data[].attributes.attachment_link.readable_text
Den landsdækkende begivenhed Billedkunstens Dag afholdes hvert år onsdag i uge 11. Her sætter institutioner, børn og unge over hele landet billedkunst på programmet og på landkortet med en mangfoldighed af billedkunstaktiviteter - på skoler, billedskoler, talentskoler, museer, efterskoler, biblioteker og andre steder, hvor børn og unge mødes og arbejder med billedkunst.

Billedkunstens Dag er en god anledning til at vise noget af det frem, der arbejdes med i undervisning og formidling af billedkunst - og holde en festlig dag med børn og unge. Fælles for de fleste aktiviteter er, at de bevæger sig uden for egen matrikel og præsenterer billedkunst i det offentlige rum, enten som aktiviteter i workshops, som udstillinger eller som inddragende happenings på gader og stræder. Billedkunstens Dag giver samtidig anledning til samarbejder mellem forskellige typer af institutioner og aktører, der alle ønsker at sætte fokus på billedkunst.

Billedkunstens Dag er en tradition, der breder sig. I 2017 deltog mere end 9000 børn og unge og en lang række forskellige aktører i mere end 70 byer.

Siden 2015 har Kompetencecenter for børn, unge og billedkunst bundet Billedkunstens Dag sammen på tværs af landet i samarbejde med Danmarks Billedkunstlærere.

# data[].attributes.attachment_link.title
Billedkunstens Dag - Kompetencecenter for børn, unge og billedkunst

# data[].attributes.attachment_link.description
Billedkunstens Dag er onsdag den 14. marts 2018! Den landsdækkende begivenhed Billedkunstens Dag afholdes hvert år onsdag i uge 11. Her sætter institutioner, børn og unge over hele landet billedkunst på programmet og på landkortet med en mangfoldighed af billedkunstaktiviteter - på skoler...

# data[].attributes.attachment_link.title
Billedkunst | EMU Danmarks læringsportal

# data[].attributes.attachment_link.description
EMU understøtter og motiverer til undervisning og læring af høj kvalitet og med inddragelse af it, så lysten til læring styrkes.

# data[].attributes.headline
Kompetencecenter for børn, unge og billedkunst

# data[].attributes.subject
Kompetencecenter for børn, unge og billedkunst

# data[].attributes.attachment_link.provider_name
Kompetencecenter for børn, unge og billedkunst

# data[].attributes.attachment_link.readable_text
Kompetencecenter for børn, unge og billedkunst er et landsdækkende projekt, som på tværs af den billedkunstneriske fødekæde samler en lang række aktører, der arbejder på at skabe gode muligheder og rammer for arbejdet med børn, unge og billedkunst.

Kompetencecenteret er organiseret med et sekretariat samt en styregruppe bestående af organisationer, institutioner og foreninger med billedkunsten som omdrejningspunkt. I styregruppen er repræsenteret: billedskoleområdet, Landsforeningen Børn, Kunst og Billeder, folkeskoleområdet, talentudviklingsområdet, professionelle billedkunstnere, museumsformidlere og kunstakademierne.

# data[].attributes.attachment_link.title
Kompetencecenter for børn, unge og billedkunst - Kompetencecenter...

# data[].attributes.attachment_link.description
Kompetencecenter for børn, unge og billedkunst er et landsdækkende projekt, som på tværs af den billedkunstneriske fødekæde samler en lang række aktører, der arbejder på at skabe gode muligheder og rammer for arbejdet med børn, unge og billedkunst. Kompetencecenteret er organiseret med et...

# data[].attributes.attachment_link.description
Naturcenter Amager Strand har stor succes med at lave weekendaktiviteter inspireret af centrets undervisningstilbud. Kombinationen af viden og underholdning gør, at børnefamilierne vender tilbage weekend efter weekend.

# data[].attributes.headline
Landsforeningen Børn, kunst og billeder 

# data[].attributes.subject
Landsforeningen Børn, kunst og billeder 

# data[].attributes.attachment_link.description
Forum for debat, erfaringsudveksling, inspiration og nye vinkler på temaer inden for billedarbejdet med børn og unge

# data[].attributes.attachment_link.readable_text
Den 6. maj åbner det nye BLOX med et brag af en indflytterfest, og du er selvfølgelig inviteret. Den 7. maj åbner DAC dørene og samtidig udstillingen Welcome Home, som handler om dét, vi alle er eksperter i: Vores bolig.

# data[].attributes.attachment_link.description
Den 6. maj åbner det nye BLOX med et brag af en indflytterfest, og du er selvfølgelig inviteret. Den 7. maj åbner DAC dørene og samtidig udstillingen Welcome Home, som handler om dét, vi alle er eksperter i: Vores bolig.

# data[].attributes.attachment_link.description
Deltag i undersøgelsen - Danmarks Billedkunstlærere har i samarbejde med Folkeskolen.dk iværksæt denne spørgeundersøgelse. Vi har brug for at vide, hvordan det står til med faget i skolen. Vi håber rigtig...

# data[].attributes.attachment_link.description
kunsten.nu er din bedste kilde til viden om samtidskunsten i Danmark. Vi debatterer og informerer på tværs af genrer og landsdele så du altid er opdateret om den aktuelle kunst.

# data[].attributes.attachment_link.description
Biblioteker, museer og øvrige institutioner, kulturaftaler

# data[].attributes.attachment_link.title
Kunst.dk information fra Statens Kunstfond: Kunst.dk

# data[].attributes.attachment_link.description
På kunst.dk bruger vi cookies til at forbedre vores hjemmeside, så den lever op til brugernes behov. Vi bruger blandt andet cookies til at føre statistik over trafikken på siden, så vi kan sikre os, at indholdet er relevant og let at finde for brugeren. Du kan til hver en tid slette cookies fra kunst.dk.

# data[].attributes.attachment_link.readable_text
I denne pulje kan der søges om støtte til kunstnerhonorar i forbindelse med børn og unges møde med professionelle kunstnere i skoler, dagtilbud m.m.

* Note: Du kan indsende din ansøgning indtil kl. 23.59 på dagen for ansøgningsfristen, men vi anbefaler, at du indsender i god tid inden fristens udløb. Puljen kan søges to gange årligt. Det elektroniske ansøgningsskema vil være tilgængeligt her på siden en måned inden ansøgningsfristen.

Hvem kan søge?

Skoler/ungdomsuddannelser og diverse dagtilbud for børn og unge.

Kommuner og regionale netværk.

Kulturinstitutioner.

Professionelle kunstnere.

Foreninger samt andre institutioner med tilbud for børn og unge.

Forudsætningen for at søge Huskunstnerordningen er, at en professionel kunstner og en institution har etableret et partnerskab om et huskunstnerforløb. Hent inspiration i introduktionsvideoer om huskunstnerordningen og læs uddybende vejledning om bl.a. etablering af partnerskab .

Parterne aftaler selv, hvem der ansøger og dermed har det juridiske ansvar bl.a. i forhold til afrapportering af et evt. projekttilskud. Bemærk, at Slots- og Kulturstyrelsen indberetter et evt. tilskud til SKAT i ansøgers CPR/CVR-nummer og udbetaler tilskuddet til den NemKonto, der er tilknyttet ansøgers CPR/CVR-nummer.

Hvad er formålet med ordningen?

Statens Kunstfond ønsker at fremme kunsten i Danmark bl.a. ved at tilgodese formidling af kunst over for børn og unge. Huskunstnerordningen har til formål at fremme børn og unges møde med professionel kunst i dagligdagen ved, at skoler og andre institutioner i en periode kan få tilknyttet professionelle kunstnere inden for et eller flere kunstområder under Statens Kunstfond.

Formålet med ordningen er, at børn og unge i alderen 0 til 19 år får indblik i og erfaring med kunstneriske processer gennem et møde med en professionel, aktiv kunstner.

Et huskunstnerforløb skal:

baseres på et ligeværdigt partnerskab mellem institution og kunstner

være involverende og give børn/unge erfaring med aktivt at følge, deltage og fordybe sig i en professionel kunstnerisk proces

vægte processen fremfor et eventuelt afsluttende produkt

styrke børn og unges relation til kunst, gribe dem, og anspore dem til en kritisk og nysgerrig tilgang til kunsten og dens vilkår

give børn og unge forståelse for værktøjer og metoder i den kunstneriske proces.

Mulige aktiviteter, der kan søges støtte til

Et huskunstnerforløb kan eksempelvis være: arbejdende værksted, workshop eller lignende. Forløb kan enten tage udgangspunkt i en enkelt kunstart (arkitektur, billedkunst, kunsthåndværk og design, litteratur, musik, scenekunst) eller være tværkunstnerisk.

Huskunstnerudvalget prioriterer længerevarende forløb for det enkelte barn, hvor der er tid til en proces, og hvor kunstneren og børnene/de unge får mulighed for i fællesskab at fordybe sig i og undersøge den skabende, kunstneriske proces.

Længerevarende projektforløb, fx forløb op til et skole- eller kalenderår, kan for den samme gruppe børn evt. fordeles på mindre moduler henover perioden.

Som minimum skal projektet forløbe over 5 dage. Dagenes timetal afhænger af målgruppens alder og projektets karakter, og der er ikke nødvendigvis tale om fulde arbejdsdage.

Sådan vurderes din ansøgning

Puljen fordeles efter en kvalitets- og væsentlighedsvurdering af den enkelte ansøgning. Det er Statens Kunstfonds Huskunstnerudvalg, der vurderer de indkomne ansøgninger og træffer beslutning om uddeling fra puljen ud fra følgende kriterier:

I hvilken udstrækning huskunstnerforløbet er ambitiøst og eksperimenterende og tør udfordre parterne i hver deres praksis.

Om huskunstneren vurderes at være på et højt kunstnerisk niveau og har et aktivt kunstnerisk virke.

Om huskunstneren skønnes at udvise et professionelt og reflekteret forhold til målgruppe, idé, materiale og kontekst hvilket løbende omsættes i et overbevisende og originalt virke.

Om partnerskabsinstitutionen har en aktiv og deltagende rolle i forhold til planlægning og gennemførelsen af projektet og bidrager i forhold til kvaliteten af samarbejdet.

Om partnerskabet skønnes at skabe mulighed for et ligeværdigt samarbejde omkring planlægning, gennemførelse og evaluering af de kunstbaserede processer i huskunstnerforløbet.

I hvilken udstrækning huskunstnerforløbet udspringer af en stærk og original kunstnerisk intention, og forløbet er tilrettelagt med klare overvejelser om sammenhængen mellem form og indhold.

Om huskunstnerforløbet skønnes at være involverende og give børnene/de unge indblik i og erfaring med den kunstneriske proces.

I hvilken udstrækning huskunstnerforløbet har fokus på den kunstneriske skabelsesproces, formidler kunsten og styrker deltagernes relation til kunsten.

I hvilket omfang puljens kriterier for projektlængde, institutionstype, aldersgruppe mv. er opfyldt.

Der gives ikke støtte til:

Enkeltstående foredrag, forestillinger, koncerter, udstillinger og værker.

Produktion, udsmykningsopgaver o. lign.

Semesteransatte gæstelærere.

Huskunstnerforløb, hvis afvikling er påbegyndt inden ansøgningsfristen.

Studerende.

Udvalget forbeholder sig retten til ikke at tildele det fulde ansøgte beløb ud fra en overordnet vurdering om, at kunststøtten kommer flest muligt til gode.

Udvalget forbeholder sig endvidere retten til at vurdere en uddeling samlet i forhold til en spredning af midlerne såvel geografisk som med hensyn til skoleformer, institutionstyper, aldersgrupper, kunstarter og kunstnere.

Oplysninger om ansøgers eventuelle tidligere tilskud fra Statens Kunstfond 3 år tilbage kan indgå i behandlingen af ansøgningen.

Hvad skal ansøgningen indeholde?

Du skal benytte det elektroniske ansøgningsskema. Vi anbefaler, at du orienterer dig i PDF-udgaven af ansøgningsskemaet, som du finder her nederst på siden, og at du har de nødvendige oplysninger og dokumenter/filer klar, før du går i gang.

Følgende særlige oplysninger skal indtastes i ansøgningsformularen:

Kort projektbeskrivelse med angivelse af navn på institution, målgruppe, herunder antal børn og deres alder

Oplysninger om deltagende kunstnere

Følgende bilag skal vedhæftes ansøgningen:

BILAG 1: Projektbeskrivelse (max. 2.400 tegn) og budget udfyldt i en obligatorisk skabelon. Er skabelonen ikke vedhæftet ansøgningen, er denne ikke komplet og vil modtage et afslag.

Projektbeskrivelsen skal indeholde en beskrivelse af ønsket og intentionerne med projektet, hvad projektet omhandler, hvem der deltager, samt hvor, hvornår og hvordan det gennemføres i tilknytning til den overordnede intention.
Hent skabelon til projektbeskrivelse og budget her.

BILAG 2: CV for alle deltagende kunstnere, kronologisk og i punktform, indeholdende relevante oplysninger, der dokumenterer deres aktive, kunstneriske virke. Max. 1 A4-side pr. kunstner.

Du er velkommen til at vedhæfte billedmateriale, der dokumenterer den/de medvirkende kunstneres praksis og/eller vedhæfte dokument med max. 3 links, der fører direkte hen til foto/videodokumentation. I alt max. 5 A4-sider. Filformat: pdf eller jpg. Bilagene må ikke være zip-komprimerede.

Du er selv ansvarlig for, at ansøgningsskemaet er korrekt udfyldt, og at de krævede oplysninger/bilag foreligger. Ansøgninger vil blive behandlet på det foreliggende grundlag og er ansøgningen mangelfuld, vil udvalget i reglen være nødt til at give afslag. Slots- og Kulturstyrelsen sender ikke brev/mail til ansøgere med anmodning om eftersendelse af evt. manglende bilag.

Økonomi

Udvalget yder tilskud til dækning af honorar til den/de deltagende kunstnere i et huskunstnerforløb, som er baseret på et partnerskab mellem institution og kunstner, og hvor institutionen er medfinansierende.

Parterne træffer aftale om kunstnerens honorar baseret på et estimeret timeforbrug til forberedelse, afvikling og evaluering af huskunstnerforløbet.

Huskunstnerordningen kan søges om dækning af op til 75 % af det samlede kunstnerhonorar. Minimumhonorar er 20.000 kr., dvs. minimum ansøgt beløb kr. 15.000.

Institutionens 25 % medfinansiering af kunstnerhonoraret skal konkretiseres i budgetskemaet og må ikke direkte eller indirekte stamme fra Statens Kunstfond eller fra kunstneren/kunstnerens produktionsselskab.

Der kan ikke søges tilskud til dækning af evt. udgifter til kunstnerens transport/ophold eller til materialer mv. Sådanne udgifter forudsættes afholdt af institutionen eller finansieret via andre midler.

Udbetaling

Vi udbetaler et evt. tilskud til den NemKonto, der er knyttet til dit CPR/CVR-nummer.

Vi indberetter tilskuddet til SKAT. Der er ikke trukket skat af det udbetalte beløb. Tilskud til og med 100.000 kr. udbetales så tæt som muligt på den startdato, der er angivet i ansøgningsskemaet. Hvis et tilskud er på over 100.000 kr. og projektperioden er længere end 6 måneder, udbetales beløbet i rater.

Hvornår får du svar?

Du vil få besked om udvalgets afgørelse inden for 12 uger efter ansøgningsfristen.

Når du har indsendt ansøgningen

Når du har indsendt din elektroniske ansøgning, vil du modtage en kvitteringsmail med en vedhæftet kopi af ansøgningen. Du vil kunne se hvilke filer, vi har modtaget, sammen med din ansøgning nederst i kopien af ansøgningsskemaet.

Fra du har indsendt ansøgningen, til du får svar, bliver ansøgningerne klargjort til udvalget, udsendt, læst og behandlet. Når alle ansøgningerne med samme frist er klar, bliver resultatet meddelt pr. mail til den mailadresse, der er oplyst i ansøgningsskemaet. Alle tilskud offentliggøres på www.kunst.dk.

Alle ansøgere offentliggøres på www.kunst.dk med navn og ansøgt beløb i referatet fra behandlingsmødet.
Hvis et eller flere medlemmer af Huskunstnerudvalget har erklæret sig inhabile i forbindelse med behandlingen af ansøgningen, vil der blive gjort opmærksom på dette i brevet med afgørelsen, og Statens Kunstfonds Bestyrelse vil endvidere blive orienteret om det.

Lovgrundlag

Afgørelsen træffes efter § 3, stk. 1, jf. stk. 2 og 3, i Lov om Statens Kunstfonds virksomhed (lov nr. 458 af 8. maj 2013)

Hvis du får tilsagn /tilladelse /dispensation skal du...

Tilskudsmodtager skal være opmærksom på vilkår for tilskud og afrapportering, nævnt i bevillingsbrevet.

Hvem vurderer din ansøgning?

Det er Statens Kunstfonds Huskunstnerudvalg, der vurderer de indkomne ansøgninger, og der foretages en konkret vurdering af den enkelte ansøgning.

Ansøgningsskema som PDF?

Her på siden laves alle ansøgningerne elektronisk, men mange har glæde af at printe en PDF til at orientere sig i kravene, inden de når til udfyldelsen af den egentlige ansøgning. Men husk, at du ikke kan udfylde skemaet i hånden og aflevere det fysisk eller analogt.
Se ansøgningsskemaet i sin fulde længde (kan ikke udfyldes)

# data[].attributes.attachment_link.description
I denne pulje kan der søges om støtte til kunstnerhonorar i forbindelse med børn og unges møde med professionelle kunstnere i skoler, dagtilbud m.m. * Note: Du kan indsende din ansøgning indtil kl. 23.59 på dagen for ansøgningsfristen, men vi anbefaler, at du indsender i god tid inden fristens udløb.